
T. teljes ülés! Azon gazdag anyagból, melyet a köz- 
igazgatási bíróságok hatásköre tekintetében Kmety Károly tag- 
társ múltkori felolvasása felölelt, én csak egy kérdést válasz- 
tok mai felszólalásom tárgyául, és pedig azt: hogy vájjon a 
közigazgatási bíróságok hatásköre a hatáskör általános meg- 
állapítása, vagy pedig az odatartozó esetek taxativ felsorolása 
által irassék-e körül ? 

Ezt a kérdést kétféle szempontból lehet felfogni. Az egyik 
a törvényszerkesztés technikájának szempontja, melyből Kmety 
tagtárs úr is kiindult. Szerinte a kérdés úgy áll, hogy elismerve 
azt, hogy a jogvédelem minden jogsértő közigazgatási actus 
ellen megadandó, mégsem czélszerű ezt egy általános meghatá- 
rozásban kimondani azért, mert a meghatározás általánossága 
folytán a gyakorlatban annyi controversia támad, hogy a birák 
azokon eligazodni alig fognak tudni. A kérdésnek ezen szem- 
pontból való felfogásától egyelőre eltekintek, és arra később 
fogok visszatérni. Mert vitás a kérdés nem csak a törvényszer- 
kesztés technikájának szempontjából, hanem azon szempontból 
is, hogy mi legyen a törvény tartalma. E szempontból fogva fel 
a kérdést, a hatáskör általános megállapításának kívánalma azt 
jelenti, hogy a bírói út minden közigazgatási hatósági aktus ellen 
nyitva tartandó; a taxativ megállapítás kívánalma pedig azt, 
hogy csak bizonyos számú speciálisan meghatározott, közigaz- 
gatási hatósági aktus ellen legyen nyitva a bírói út. 

Midőn az így felvetett kérdést veszem vizsgálat alá, akkor 
felteszem azt, hogy a kérdés kiinduló pontja ezen egyletben vita 
tárgyát nem képezi. Ezen kiinduló pont pedig az, hogy a közigaz- 
gatási bíróság instituálásának czélja a jogvédelem megvalósítása 
minden jogsértő közhatósági actussal szemben. Ezt az elvet leg- 
felebb az korlátolja, hogy némely speciális tekintetekből némely 
speciálisan meghatározott közigazgatási aktust ki lehet venni a 

bíróság hatásköre alól. Lehet pl. mondani, hogy a kormány ren- 
deleti joga nem alkalmas birói hatóság általi ellenőrzésre még 
akkor sem, ha azt egy legmagasabb biróság viszi, mert a ren- 
deleti jog jogi ellenőrzését az országgyűlés gyakorolja; vagy 
lehet azt mondani, hogy a disciplináris jog gyakorlása, a tiszt- 
viselők kinevezési jogának gyakorlása szintén nem alkalmas 
bírósági ellenőrzésre, mert a kormánynak ezekben szabad kezet 
kell hagyni; állithatni azt is, hogy bizonyos, pl. fejlődésben levő 
közigazgatási ágban az egészen szabad működésre annyira szük- 
ség van, hogy magának ezen ágnak fejlődését tenné tönkre a 
bírósági ellenőrzés. Hogy vájjon ezen és ilyen tekintetek elégsé- 
gesek-e ilyen kivételek megállapítására, azt nem kutatom, mert 
azok az általános elvet úgy sem érintik. Ezen kérdések termé- 
szetszerű megoldásukat nem is abban találják, hogy a közigaz- 
gatási biróság hatásköre az esetek taxativ felsorolása által hatá- 
roztatik meg, hanem abban, hogy az általános elvi meghatá- 
rozás alól bizonyos kivételek statuáltatnak. Például az osztrák 
törvény, mely a leghatározottabb álláspontot foglalja el az álta- 
lános elvi meghatározás mellett, 2. §-ában kimondja, hogy 
minden jogsértő közigazgatási aktus ellen a közigazgatási bíró- 
sághoz lehet fordulni, de a 3. §-ban azután ezen általános 
szabály alól valami 8 — 9 pontban kivételeket statuál. 

Látjuk ebből, hogy a speciális tekinteteket az általános 
meghatározás mellett is figyelemre lehet venni, és hogy ily 
speciális tekintetek nem indokolhatják azt, hogy a közigazgatási 
bírósági hatáskört a taxativ felsorolás útján állapítsuk meg. Mi 
az oka tehát annak, hogy némely törvények mégis szükséges- 
nek találták a hatáskört taxatíve megállapítani és a bírósági út 
igénybe vételét az esetek egy bizonyos számára korlátolni? 

Ezt a kérdést meg kell oldanunk, mielőtt a kétféle rendszer 
bírálatára áttérnénk, már csak azért is, mert a fent említett 
alapelvből való egyszerű következtetés útján csakis az általános 
meghatározás álláspontját lehet indokolni, a taxativ felsorolás 
kívánalmát nem. 

Ezen kérdés megoldhatása végett hasonlítsuk össze az osz- 
trák és a porosz törvényt, melyek közül az első az általános meg- 
határozás, a másik a taxativ felsorolás elvének szolgálhat pél- 
dájául. 

Az osztrák törvény álláspontja, mint már említettem, az, 
hogy a törvény* 2. §-a kimondván, hogy ((közigazgatási biróság 
határoz mindazon esetekben, a melyekben valaki egy közigaz- 
gatási hatóság törvénytelen határozata vagy intézkedése által 
magát jogaiban megsértettnek állítja)), ez által kimondja azt, 
hogy minden jogsértő közigazgatási actus ellen, a mennyiben a 
törvény külön kivételt nem tesz, a birói út nyitva áll. Az eljárás 
a törvény 5. §.-a szerint az, hogy minden ügynek előbb keresz- 
tül kell menni az összes közigazgatási forumokon, és a leg- 
felsőnek határozatai ellen lehet a bírósághoz fordulni. 

A porosz törvény szerint az egész eljárás máskép alakúi. 
A porosz törvény általános szabályként azt mondja ki, hogy a 
közigazgatási intézkedések megtámadása, vagy felfolyamadás, 
vagy közigazgatási kereset által történik,** és ott a hol a kereset 
meg van engedve, a felfolyamodás rendszerint ki van zárva. 
Ez levén általános szabályul felállítva, a törvény minden egyes 
esetben külön határozza meg, hogy valamely közigazgatási actus 
ellen van-e helye keresetnek vagy nincs. 

Hogy mely esetek vannak a porosz törvényben a közigaz- 
gatási bírósághoz utasítva, azt nem lehet egy általános elv sze- 
rint meghatározni, de útmutatásul szolgálhat az, hogy a bíró- 
sági útra általában oly ügyek vannak terelve, melyekben nagy 
a vagyonjogi érdek, vagy a melyekben közigazgatási hatóságok 
túlbuzgóságától nagyon kell tartani, a többiek nincsenek. 

De van az osztrák és a porosz törvény rendszere közt még 
egy, az előbbinél nem kevésbbé mélyreható különbség, és pedig 
a következő : Az osztrák törvény szerint a közigazgatási biróság 
az eléje kerülő ügyben csak azt vizsgálja meg, hogy forog-e 
fenn jogsértés, vagy nem, és ennek alapján vagy elutasítja a. 
panaszt, vagy megsemmisíti a határozatot, de az ügy elintézése 
egyik esetben sem tartozik hatáskörébe. A porosz törvény sze- 

* Gesetz vom 22. Okt. 1875. betrelfend clie Errichtiing eines Ver-^ 
waltungsgerichtshofes. 

** Gesetz über clie allgemeine Landesverwaltung. Vom 30. Juli 
1883. §. 50. «Das Gesetz bestimmt in welcher Weise Verfügungen in 
Verwaltungssachen angefochten werden können. Zur ersten Anfechtung 
dienen in der Regei die Beschwerde, oder die Klage im Verwaltungs- 
streitverfahren* stb. 

rint ellenben a közigazgatási kereset folytán a közigazgatási 
biróság érdemlegesen vizsgálja és intézi el az eléje vitt ügyet 
épen úgy, mint felfolyamodás esetén a magasabb közigazgatási 
hatóság, a nélkül, hogy a törvény öt az ügy vizsgálatában vagy 
elintézésében megkötné az által, hogy azt csak jogsérelem szem- 
pontjából vizsgálja felül. A porosz törvény szerint tehát a köz- 
igazgatási kereset folytán az ügy elintézése egészben a közigaz- 
gatási biróságra devolválódik,* míg az osztrák rendszer szerint 
a közigazgatási biróság csak egy bizonyos szempontból való 
felülvizsgálatot gyakorol. 

Látjuk tehát, hogy a porosz és osztrák rendszer közt nem 
egy, hanem két lényeges eltérés van. Ez a két eltérés pedig 
egymással összefügg, és pedig úgy, hogy a közigazgatási biróság 
eljárását úgy akarjuk instituálni, hogy az az eléje kerülő ügyet a 
maga egészében elintézze, akkor ebből a hatáskör tekintetében 
a taxativ felsorolás elfogadására fogunk jutni. 

Hogy ezen összefüggés áll, azt maga a porosz törvény is bizo- 
nyítja. Azon szabály alól u. i., hogy a közigazgatási biróság az 
ügyet egészében elintézi, van egy nagyfontosságú kivétel és pedig 
a rendőri intézkedésekre vonatkozólag. Ezeket a porosz törvény 
sem engedi egész terjedelmükben felülvizsgálni a közigazgatási 
biróság által, hanem csak azon szempontból, hogy van-e ben- 
nok jogserelem, vagy nmcs.** 

Ezzel azonban együtt jár az, hogy a míg minden egyéb 
ügyek tekintetében maguk az egyes ügycsoportok vannak meg- 
határozva, melyek a közigazgatási biróság elé vihetők, addig a 

* E szabály alól vannak kivételek is. Ezek egyikét, mely a rendőri 
intézkedésekre vonatkozik, alább tárgyalom. Másik fontos kivételt az 
1883. jul. 30. tv. 93. §.-a tartalmaz, mely szerint azon esetben, ha a 
Bezirksausschuss már mint második fok itélt, ezen Ítélet ellen csak 
jogsérelem fenforgása esetén lehet további felebbvitellel élni. Az ily kivé- 
telek azonban az alábbi következtetések szempontjából nem. fontosak. 

*'•' Ges. vom 30. Juli, 1883. §. 127. «Die Klage kann nur darauf 
gestützt werden : 1. dass der angefochtene Bescheid durch Nichtanwendung 
oder unrichtige Anwendung des bestehenden Kechts, . . . den Kláger in 
seinen Bechten verletze ; 2. dass die thatsáchlichen Voraiissetzungen nicht 
vorhanden seien, welche die Polizeibehörde zum Erlasse der Verfügung 
berechtigt habén würden*, — a mely meghatározás nem egyéb, mint a 
« jogsérelem » fogalmának bővebb kifejezése. 

rendőri intézkedések tekintetében ily korlátolás nincs, és min- 
denféle rendőri intézkedés mely jogsérelmet képez, a közigaz- 
gatási bíróság elé vihető. Azaz látjuk, hogy a hol a porosz tör- 
vényben az érdemleges elintézési hatáskör elmaradt és az osz- 
trák törvényhez hasonlóan csak a jogsérelmi felülvizsgálat enged- 
tetik meg, ott elmaradt a taxativ felsorolás elve is, és a rendőri 
intézkedések nagyterjedelmű mezején minden intézkedés ellen 
nyitva van a közigazgatási bírósági út. 

Ugyanezen szabályt erősíti meg a franczia rendszer vizs- 
gálása is. Ezen rendszer alapját az u. n. recours pour exces 
de pouvoir (semmiségi panasz a hatáskör áthágása miatt) képezi, 
űgy, hogy általában ki van mondva, hogy közigazgatási bíróság- 
hoz lehet fordulni, ha excés de pouvoir fenforog. Ezen semmi- 
ségi panasz köre a gyakorlat és nem a törvény által van meg- 
határozva, és annak fogalmát Laferriére a következőkben adja : 
«A hatáskör áthágása fordul elő mindannyiszor, ahányszor a 
közigazgatási hatóság illetéktelenül járt el, vagy formahibát, 
vagy törvénysértést követett el, vagy azon hatalmat, melyet a 
törvény valamely cselekvény elvégzésére adott, a törvény által 
nem kontemplált czélra fordította. »* Látjuk, hogy ez épúgy egy 
általános elvi körülírása azon eseteknek, melyekben a bírói út 
megadatik, mint az osztrák törvény meghatározása. A recours 
pour excés de pouvoir esetén a közigazgatási bíróság hatásköre 
az ügy elintézése tekintetében az, hogy a határozatot jogsérelem 
szempontjából felülvizsgálja és ezen alapon vagy érintetlenül 
hagyja, vagy megsemmisíti (contentieux d'annulation). 

De ezenkívül van még egy hatásköre a franczia közigaz- 
gatási bíróságoknak. Némely ügyek tekintetében u. i. meg van 
adva a közigazgatási bíróságnak az, amit in contentieux de pleine 
juridiction^-nak neveznek. A contentieux de pleine juridiction 
esetén a közigazgatási bíróság az esetet egészében felülvizsgálja 
é8 annak eldöntése egészen a közigazgatási bíróságra devol- 
válódík, épen úgy, mint a porosz rendszerben.** Ha pedig kér- 

* Laferriére, Traitó de la Juridiction Administrative, I. köt. 17. lap. 
•Incompétence, vice de forme, violation de la loi, abus d'un pouvoir légal 
-détoumé de sa destination réguliére» 

** Laferriére, i. m. 15. 1. «... la juridiction administrative exerce les 
pouvoirs les plus larges. EUe est juge du fait et du droit, elle prononce entre 

dezzük, hogy mily esetekben forog fenn a «contentieux de- 
pleine juridiction», akkor találni fogjuk számos egyes eset vagy 
esetcsoport felsorolását,* de általános elvi körülírást kapnunk 
nem lehet.** 

Az eddig tárgyalt háromféle rendszeren kívül figyelembe- 
vehetnök, még a Poroszországon kívüli német rendszereket, de 
ezekben, amennyiben van e nevet megérdemlő közigazgatási 
bíráskodás, annak rendszere az előadottaknak egyikéhez, vagy 
másikhoz közeledik. Olaszország es Belgium sem szolgálhatnak 
útmutatásul a most tárgyalt kérdésben, mert rendszerük a többi- 
től teljesen eltérő. Még eltérőbb az eddig tárgyaltaktól az an- 
gol rendszer, mely e kérdésben is, épúgy mint a jog egyéb 
vidékein, tanulmányozásra méltó, de receptio tárgyát alig 
képezheti. 

Ezen országoktól eltekintve tehát constatálhatjuk azt, hogy 
a Közép-Európában elfogadott és nekünk mintául szolgálható 
rendszerekben a hatáskör taxatív felsorolása avval függ össze, 
hogy a közigazgatási bíróság érdemileg intéző hatáskörrel bir. 
Itt azonnal világossá válhatik az is, hogy miért kell ezen össze- 
függésnek fenforogni. Ha ugyanis a közigazgatási bíróság az 
eset elintézésére van hivatva és feltesszük, hogy az összes ügye- 
ket odautasítanák, akkor az eredmény az volna, hogy a köz- 
igazgatást a legfelső fokon nem a fjslelős ministerium, hanem a 
közigazgatási bíróság vinné. Ez pedig a mai kormányszervezettel 
nyilván ellenkeznék. Ellenben az osztrák és franczia rendszer- 
ben valamennyi hatósági aktus felülbirálását a biróság elé lehet 
utasítani anélkül, hogy attól kellene félni, hogy a biróság fogja 
az ügyek vezetését magához ragadni; mert ezekben a biróság 
nem intézi el az esetet, hanem csak ellenőrzi a közigazgatási 
hatóság elintézését. E rendszerek szerint a bíróságnak nem lehet 

radrainistration et ses contradicteurs comme les tribunanx ordinaire^ 
entre deux parties litigantes; elle reformé les décisions prises par Tad- 
ministration non senlement quand elles sönt illégales, mais encore lorsqn' 
elle sönt erronées; elle leor snbstitue de décisions nouvelles.» 
* Laferriére, i. m. 16. 1. 

** Laferriére, i. m. 315. 1. «... elle ne résulte que de dispositions- 
de loi déferant á ces conseils des catégories d'affaires déterminées, et- 
non de régles générales. » 

egyebet figyelembe venni, mint azt, hogy követtetett-e el jogsér- 
tés vagy nem, és a mig jogsértés el nem követtetik, addig az 
osztrák közigazgatás teljesen szabad, söt szabadabb, mint a 
porosz vagy hasonló rendszerekben. 

Ezen szempontból megoldódik még egy másik nehézség 
is, — a mely, úgy látszik, a legfontosabb consideratio azok 
részéről, kik a taxativ felsorolás mellett vannak, — és ez az, 
hogy némelyek szerint nem lehet az összes ügyeket a közigaz- 
gatási biróság elé utasítani azért, mert a közigazgatási hatósá- 
gok működése nagy részben u. n. freie Verwaltung, a szabad 
belátás alapján való működés. Ezzel a működésre pedig, — 
mondják, — a jog és jogtalanság kategóriáit alkalmazni nem 
lehetvén, ezen működés birósági ellenőrzésre nem alkalmas. 
Ezen ellenvetés igen egyszerűen megczáfolható. Ha ugyanis 
csak a jogsérelem felülvizsgálása van megengedve a közigaz- 
gatási bíráskodásnak, akkor az ilyen esetben nem fog egyebet 
vizsgálni, mint azt, hogy a hatóság benne maradt-e azon kör- 
ben, melyet a törvény a szabad belátásnak előírt; ha igen, 
a határozat megáll, ellenkező esetben megsemmisíttetik. Az 
osztrák közigazgatási birósági törvényben meg is van említve 
kivételként, hogy kivétetik a biróság működése alól az ügy, a 
mennyiben a szabad belátás hatáskörébe tartozik, bár ezen 
szabály ily felemlítés nélkül is magából a törvény általános 
elvéből következnék. 

Mielőtt az osztrák és porosz rendszerek eltérő alapelveit 
összehasonlítanék, nézzük a két rendszer működését néhány 
példában. Van a közigazgatási ügyeknek egy nagy csoportja, 
melyekben a hatóság szabad belátására csak igen kevés, vagy 
semmi sincs bízva. Ilyenek a választói jogosultságnak, a válasz- 
tás érvényességének, a községi vagyonban való egyéni részese- 
désnek kérdései stb. stb. Ezen ügyekben a birósági felülvizsgálat 
mind a két rendszerben körülbelül egyenlő eredményre fog 
vezetni, mert nem lévén a közigazgatási hatóságok szabad belá- 
tásának tér engedve, a fél által panaszolt sérelem a dolog ter- 
mészetéhez képest mindig jogsérelmet fog képezni. 

Egy másik csoportja az ügyeknek az, a melyekben a ma- 
gánfeleknek nagj^ vagyonjogi érdekei vannak érintve, de a me- 

lyekben egyszersmind nagy discretionárius hatásköre van a 
hatóságoknak, pl. az építési engedély, vízi építmények, a vízi 
használat kérdései, vadászati ügyek stb. Ilyen ügyek a porosz 
rendszerben nagy számmal vannak a közigazgatási bíróság ha- 
táskörébe utasítva. Ezen ügyekben tehát a porosz rendszer sze- 
rint úgy áll a dolog, hogy, ha a fél azt állítja, hogy rajta sére- 
lem történt, akkor constatálni kell, hogy az ügy bírósághoz 
van-e utasítva, vagy nincs. Ha az ügy nincs bírósághoz uta- 
sítva, — a mi pedig a porosz törvény alapján gyakran fog elő- 
fordulni, — akkor a fél az elkövetett jogsérelemmel szemben 
ép úgy bírói védelem nélkül áll, mintha az országban közigaz- 
gatási bíráskodás nem is léteznék. Ha pedig az ügy bíróság elé 
van utasítva, akkor a közigazgatási kereset folytán az ügy elin- 
tézése egészben a bíróságra devolválódik, és az elintézi az 
ügyet, a mennyiben ez alól kivétel téve nincs, — miiid a 
jogsérelem, mind az érdeksérelem egyenlő figyelembe vételé- 
vel.* Az osztrák rendszerben ellenben az előzetes kérdés fel nem 
merül, mert az ügy mindenesetre a bíróság elé vihető, de a 
bíróság csak azt vizsgálja : követte-e a hatóság az ügy körüli 
eljárásában mindazt, a mit a törvény előírt, azaz követett-e el 
jogsértést a fél ellen vagy nem, a nélkül, hogy az érdeksértést 
vizsgálnia szabad volna. 

További csoportja az eseteknek, melyekben nem vagyon- 
jogok, hanem egyéb, nagyérdekü magánjogok vannak kérdés- 
ben és a melyekben a hatóságoknak szintén nagy a discretioná- 
rius hatásköre. Az idetartozó esetek legfőbb részét a rendőri 
ügyek képezik. A rendszer természetéből folyólag ezen ügyek- 
ben ugyanazon különbség volna a két rendszer közt, mint az 

* «Deii deutsclien Verwaltungsgerichten — mondja Stengel — sind 
nicht selten Angelegenheiten zur Erledigung überwiesen, in denen die 
Entscheidung lediglich aiis Grundén der Zweckmássigkeit und des 

biliigen Ermessens zu erfolgen hat So entscheidet z. B. nach §.47. 

preuss. Zust. G. das Verwaltiingsgericht niclit bloss tiber die öffentlich 
rechtliclie Verpflichtung zur Aufbringung der Baukosten für Volksschulen, 
sondern auch über die Anordnung von Neu- und Reperaturbauten von 
Schulen, alsó auch über die Nothwendigkeit, bzw. Zweckmássigkeit dieser 
Anordnung.* — Stengel, Wörterbuch d. deutschen Verwaltungsrechts, 
II. köt. 717. 1. 

előbbi csoportban, de mivel a porosz rendszer, mint láttuk, a 
rendőri ügyek tekintetében kivételt tesz, és ug3^anazon elinté- 
zési módot Írja elő, mint az osztrák törvény, tehát ezen ügyek 
tekintetében a két rendszer biróságainak mind hatásköre, mind 
elintézési módja ugyanaz. 

Végre hátra van azon csoport, mely az összes többi köz- 
igazgatási actusokat foglalja magában. T. i. nemcsak azon köz- 
igazgatási hatósági actusok lehetnek jogsértők, a melyeket a 
fenti csoportokban foglaltunk össze, hanem bármiféle hatósági 
actus válhatik jogsértővé. A porosz rendszer csak a fenti három 
csoportot vette tekintetbe, míg az osztrák rendszer az ő elvi 
általános szabályával magában foglalja a jogsérelmek minden 
képzelhető nemét. Igaz, hogy a jogsérelmek leginkább azon 
három csoportba tartozó ügyekben szoktak előfordulni, melye- 
ket fentebb említettem, de azért egyéb ügyekben is elég gj-a- 
koriak. Ha az osztrák közigazgatási bírósági határozatokat 
olvassuk, látjuk pl. hogy elöiordul eset, midőn egy jótékony 
intézet a törvény alapján portó-mentességet igényel levelei szá- 
mára, és a miniszter ezt megtagadja;* hogy egy központi ható- 
ság nem érzi magát hivatva bizonyos autonóm hatóság vala- 
niely rendeletét végrehajtani,** vagy oly eset, midőn a miniszter 
elkésés miatt visszautasít oly beadványt, melyről a közigazga- 
tási bíróság megállapítja, hogy az nem késett el.*** Ilyen ezer 
és ezer változatban előfordulható esetek ellen, melyek a rend- 
szerint előforduló jogsérelmek körén kívül esnek, az osztrák 
törvény teljes biztosítékot nyújt, a porosz és ahoz hasonló rend- 
szerek aligha. 

Áttérhetünk most már azon kérdésre, hogy az elérendő czélt 
rnelyik valósítja meg jobban a két rendszer között. Azon ügyek 
tekintetében, melyek a taxativ felsorolásból kimaradtak, ezen 
kérdés fel sem vethető, mert ezek tekintetében a porosz rend- 
szer jogvédelmet egyáltalán nem nyújt. Azon ügyek tekinteté- 



* Entscheidungen des k. k. Verwaltungsgerichtsliofes, XIII. köt. 
44f44'. sz. 

** U. o. 4721. sz. 
**^ U. o. 4454. sz. 

ben, melyek a taxativ felsorolásban benfoglaltatnak, ellenben 
azt mondhatná valaki, hogy a porosz rendszer nyújt teljesebb 
jogvédelmet, mert a szabad belátás körén belül sok érdeksértés 
követhető el, és előnyösnek látszhatik a bírói jogvédelmet az 
ily sérelmekkel szemben is megadni. Ezen érv súlyát tagadni 
nem lehet, de az elv elfogadása ellen ennél döntőbb érvek 
szólnak. A biróság u. i., mely a jogsérelem konstatálásán felül 
a napi közigazgatás kérdéseivel is foglalkozik, mely azzal is 
kénytelen foglalkozni, hogy mily intézkedés felel meg helyesen 
az egymással harczoló bonyolult érdekeknek, nagyon ki van téve 
annak, hogy elveszíti azon merev, hajthatatlan jogérzetet, me- 
lyet a bírótól megkövetelünk. Másrészt pedig a bírói eljárás kötöt- 
tebb formái, a biróság merevebb felfogása csak akadályul szol- 
gálnak a közigazgatási ügyek helyes vitelében. Hiányzik a biró- 
ságnál az az erős felelősség a felső hatósággal szemben, mely a 
közigazgatási ügyek intézésénél nagyon fontos szerepet játszik, 
és egész általánosságban hiányzik az a szervezet, melyet a köz- 
igazgatási ügyek vitelére szükségesnek tartanak. Vagyis a köz- 
igazgatási ügyek intézésének bíróságra való ruházásánál is lát- 
juk azon általános igazság helyességét, hogy össze nem férő 
funetiók egyesítése egyes esetek jobb elintézése végett a szerve- 
zetet valódi feladata teljesítésére teszi alkalmatlanná. 

Nem akarok, t. teljes ülés, itt ínsistální, nem azért, mintha 
nem lehetne az érveket szaporítanom, hanem azért, mert 
azon tételt, hogy a közigazgatási és bírósági funetiók egymástól 
lehetőleg szétválasztandók, általánosan elfogadottnak hiszem. 
Csak utalok arra, hogy a porosz rendszer, mely a taxativ fel- 
sorolás elvének képviselőjéül tekinthető, a jogáUam eszméjét 
mily tökéletlenül valósítja meg. Nemcsak abban biztosít a po- 
rosz rendszer kevesebb jogvédelmet az osztrákkal szemben, 
hogy az ügyeknek csak kevés száma utasíttatott bírósági eldön- 
tés alá, de abban is, hogy a közigazgatási bíróságok berende- 
zése, legalább az alsó fokon, majdnem egészen azonos a köz- 
igazgatási hatóságokéval és abban, hogy ott a miniszteri intéz- 
kedések ellen ki van zárva minden közigazgatási bírósági út. 
Ügy hogy nem alap nélkül mondhatta Kmety tagtárs úr, hogy 
a porosz törvényben a taxativ felsorolás csak ürügyet képezett 
arra, hogy mentől több ügy vonassék ki a bírósági hatáskörből. 

Az eredmény tehát, melyre e fejtegetések vezetnek, az, hogy 
az érdemileg intézkedő hatáskör kevésbbé felel meg a közigaz- 
gatási biróság czéljainak mint az osztrák rendszer szerinti ha- 
táskör, mely csak a jogszerűség szempontjából való ellenőrzésre 
szorítkozik. De ezen szabály alól könnyen képzelhetők kivételek. 
Vannak közigazgatási utón intézett oly ügyek, melyekben szá- 
mos magánérdek érintetik és melyekben a közigazgatási ható- 
ság a törvény tökéletlensége vagy egyéb okok miatt discretiona- 
rius hatáskörön belül is jelentékeny sérelmeket okozhat az egye- 
seknek. Dyen ügyekben és speciális tekintetekből helyes lehet a 
közigazgatási biróságot, mint a franczia törvény teszi, érdemileg 
intézkedő hatáskörrel felruházni a mellett, hogy általános sza- 
bályként a megsemmisítő hatáskör fenmarad. Hogy milyen ese- 
tekben lehet ez a kivétel helyén, avval most, miután csak az 
általános elvet akartam kifejteni, nem foglalkozom. 

Azt hiszem, sikerült az eddigiekkel azt bebizonyítanom, 
hogy a taxativ rendszer a közigazgatási jogvédelmet azért kény- 
telen speciális esetekre szorítani, mert az ügj^ek egész elintézé- 
sét bizza a közigazgatási bíróságra, azaz, hogy a hatáskör terje- 
delme tekintetében azért kénytelen a helyes szabályozástól 
eltérni, mert attól az elintézés módja tekintetében is eltért. Azt, 
hogy a porosz törvénynek tényleg ez volt az indoka a taxativ fel- 
sorolás elfogadásakor, a dolog természeténél fogva nehezebb 
állítani, annál inkább, mert nem tekinthetjük kizártnak azt 
sem, a mit Kmety tagtárs úr felemlített, hogy t. i. Poroszország- 
ban a taxativ felsorolás csak ürügyet képezett arra, hogy sok oda- 
való ügy a bh'ósági hatáskörből elvonassék. 

De még egyéb indokát is fel szokás hozni a taxativ felsoro- 
lás elfogadásának, t. i. azt, hogy a közigazgatási hatóságok által 
intézett ügyeknek csak egy része tartozik az ú. n. vitás (conten- 
tiosus) ügyek csoportjába, és hogy az ügyek többi része a dolog 
természeténél fogva vitás ügyet nem képezhet és biróság elé 
nem vihető. Ezen megkülönböztetésnek az ügyek kétféle neme 
közt azonban csak de lege lata lehet helye. Az ügy természeté- 
ből következtetve egy ügyre nézve sem lehet azt mondani, hogy 
annak a jogosság szempontjából való bírói ellenőrzése már ön- 
magában véve lehetetlen volna. A tévedés oka talán az, hogy 
a közigazgatási biróság szükségességéről való meggyőződés a 

gyakorlatban nem mindenütt annak tiszta felismeréséből kelet- 
kezett, hogy a közigazgatási hatóságok tényeit általában birói 
ellenőrzésnek szükséges alávetni. A közigazgatási biróság szük- 
ségességének felismerése gyakran onnan származik, hogy a köz- 
igazgatási hatóságok bizonyos fajú ügyekben (pl. rendőri ügyek, 
vagyoni érdekű ügyek) oly könnyen és oly szembeötlő módon 
követhetnek el jogsérelmeket, és az ilyenek ellen a felfolyamo- 
dás oly kevés biztosítékot nyajt, hogy az ily ügyeknek biróság 
előtt való tisztázása elkerülhetlennek mutatkozik. Ebből kiin- 
dulva jutnak némelyek azon eredményre, hogy csak bizonyos 
ilyenfajta ügyekben lehet helye birói ellenőrzésnek, egyebekben 
nem, mely felfogás elterjedésére nagy hatással van azon, a ve- 
zető államférfiak közt általános hajlam, hogy szeretik a saját 
ügyeiket a birói ellenőrzés alól lehetőleg kivonni, és a birói utmeg- 
adását csak mintegy concessióként tekinteni. De ez a felfogás nem 
helyes. Bármikép vizsgáljuk a kérdést, nem juthatunk más ered- 
ményre, mint arra, hogy minden közigazgatási actus a törvé- 
nyes szabályok szerint viendő véghez, és ennélfogva törvény- 
ellenesen is véghezvihető. Az, hogy a szabad belátásra mennyi 
van bizva, e tekintetben nem dönt, mert bármily szabad legyen 
is a hatóság cselekvési köre, bizonyos szabályokat mégis meg- 
tartani tartozik. Minden közigazgatási tényállás tehát épen úgy 
jogvita tárgyává tehető, mint minden magánjogi tényállás, és a 
helyes felfogás az, hogy vitás közigazgatási ügyet mind az 
képez, a melyet valaki vitássá tesz. 

Az eddigi fejtegetések eredményekép a közigazgatási biró- 
ság hatáskörét a következőkép tartom szabályozandónak : 1. álta- 
lános szabályként áll az, hogy a közigazgatási hatóságok aktu- 
sait biróság elé lehessen vinni ; 2. hogy államjogi, vagy egyéb 
magasabb tekintetekből ezen szabály alól taxativ kivételek 
legyenek tehetők; 3. hogy a birósági hatáskör csak a jogsére- 
lem szempontjából való felülvizsgálatot foglalja magában, és 
4. hogy ezen elv alól speciális tekintetekből szintén kivételek 
legyenek tehetők. 

A törvény által követett czél ezekben fixirozva lévén, áttér- 
hetek a törvényszerkesztés technikájának kérdésére, és arra, 
a mit e kérdésben Kmety tagtárs úr kifejtett. Szerinte elfogadva 

szabályul azt, hogy a birói út minden jogsértő hatósági actus 
ellen megadandó, nem az általános meghatározást, hanem a 
felsoroló módszert kell alkalmazni, mely abban áll, hogy a tör- 
vény meghatározza mind azon közigazgatási aktusokat, melyek 
jogsértők, illetőleg ilyenek lehetnek, és ezeket utasítja a biróság 
elé, a mi által azután a jogvédelem, — hogy úgy mondjam, — 
az egész vonalon el van érve. Azon érv helyes voltát, melylyel 
az általános meghatározás ellen érvel, hogy t. i. az ilyenek 
zavart okoznak, mert a konkrét esetben nehezebben alkalmaz- 
hatók, elismerem ; de azt hiszem, hogy ennek túlságos súlyt 
tulajdonít. A mint a magánjogi esetekben az esetnek és a 
jogszabálynak ismerete elégséges arra, hogy a jogsértést kon- 
statálhassuk, úgy elégséges ez a közigazgatási ügyekben is. 
Hiszen a jogászi kiképzés nagyrészben abban áll, hogy meg- 
tanulunk subsummálni, azaz a szabályt alkalmazni az esetre, 
és a subsumtió elvei ugyanazok a közigazgatási jogban mint a 
magánjogban, csak annak tárgya, t. i. a tények és a jogrendszer 
más. Hogy a közigazgatási jog nagy, nehéz és kevésbbé kidol- 
gozott rendszere sok akadályt gördít ezen subsumtió elé, abban 
igaza van felolvasó úrnak ; de másrészt aztán a magánjogban 
épen minálunk egész jogvidékek nemcsak, hogy annyira rende- 
zetlenek, de még rendezetlenebbek is, mint a közigazgatási jog, 
a hol a legrosszabb esetben rendeletek léteznek. Ha pedig a 
közigazgatási bíróságok a gyakorlatban oly esetekkel fognak 
találkozni, melyekben a quid juris kérdése megoldhatatlannak 
látszik, akkor csak oly helyzetben lesznek, mint a magánjogi 
bírák a t-ekintetben, hogy Q>pactum reservati áomíww hatályos-e, 
vagy sem, azaz az egyik esetben úgy, mint a másikban a birói 
jogalkotás fogja pótolni a törvényi jogalkotás hiányát. 

így áll a kérdés elvileg. Gyakorlatilag nézetem szerint még 
több szól az általános meghatározás mellett. A franczia bíró- 
ságok majdnem száz év óta alkalmazzák az általános szabályt; 
az osztrák bíróságok másfél évtized óta teszik ugyanezt, sőt a 
porosz bíróságok is a rendőri intézkedéseknek nem legke- 
vésbbé komplikált kérdéseiben szintén ezen szabálylyal kény- 
telenek beérni. Ha pedig szabad a magam tapasztalataira 
Í8 hivatkoznom, akkor megemlítem azt, hogy én az osztrák 
és a franczia közigazgatási bíróságok határozatainak olvasá- 

sánál nem tapasztaltam nagyobb ingadozást, mint a meny- 
nyit a magánjogi felső biróságok határozataiban is tapasztalni 
lehet. 

Ezek mellett meg kell fontolnunk még azt is, hogy a taxa- 
tiv felsorolás módszere nem jár-e oly hátrányokkal, melyek a 
könnyebb alkalmazhatóság előnyeinél nagyobbak. Es itt min- 
denekelőtt azt kell kérdeznünk, hogy lehetséges-e egyáltalán a 
taxativ felsorolást, ha nem is tökéletes, de kielégitő módon 
elkészíteni. Kmety tagtárs úr maga mondja, hogy külföldi min- 
ták után indulni nem lehet, mert nem ismerünk oly törvényt, 
mely komolyan törekedett volna kimentő lenni. Ha ez igaz, akkor 
tulajdonképen mindaddig nem is lehetne ezt a kérdést discussio 
tárgyává tennünk, míg valaki a taxativ felsorolást el nem 
készíti és e munkát bírálat alá nem bocsátja. 

Hogy pedig milyen volna egy ily felsorolás, arról Kmety 
tagtárs úr úgy ad fogalmat, hogy az sok száz §-ból fog állni, 
ügy, a hogy én azt elképzelem, megvallom, hogy én sok száz 
szakaszt még inkább kevésnek tartok, mint soknak. 

En ugyanis következő módon tartom a felsorolást elkészí- 
tendőnek, ha az komolyan törekszik kimerítő lenni : At kell 
vizsgálni az összes közigazgatási törvények és rendeletek összes 
§-ait és meg kell vizsgálni azt, hogy melyiknek megszegése által 
követhet el a hatóság jogsértést. E mellett még meg kell vizs- 
;gálni azt is, hogy miként sérthet a hatóság oly jogokat is, me- 
lyek a «jus scriptum»-ban nem foglalvák, de melyek azért nem 
kevésbbé képeznek jogokat. E lehető jogsértések gyűjteménye 
képezne aztán egy kimerítő felsorolást. Hogy milyen tömeg 
volna ez, arról fogalmat nyerhetünk akkor, ha ugyanezen eljá- 
rást a magánjog anyagára képzelnők alkalmazva. A magánjog- 
ban t. i. azon általános szabállyal érjük be ma a bíróság hatás- 
körének körülírásában, hogy minden magánjogi jogsértés ellen 
bírói útra lehet fordulni. Ha most már felteszem, hogy valaki 
ezt a szabályt akarná felsoroló meghatározásra átváltoztatni, 
akkor végig kellene mennie az egész magánjogi anyagon és 
minden szakasz mellé, melyre vonatkozólag az abban szabályo- 
zott jog megsértése elképzelhető, oda írni, hogy azon esetben a 
birói út nyitva áll. Egy ily felsorolás terjedelmét elképzelni 
pedig könnyű. Egy ilyenhez hasonló felsorolás lebeg előttem 

akkor, mikor a közigazgatási jogok lehető sértéseinek felsorolá- 
sát akarom elképzelni és ezért van az^ hogy az ilyennek meg- 
kisérlésével járó inconvenientiákat az általános szabályból ke- 
letkezhető inconvenientiáknál nagyobbaknak vélem. 

Végül, t. teljes ülés, még csak azon kérdést kellene meg- 
oldanom, hogy melyik azon általános meghatározás, mely alá 
én foglalhatónak tartom a közigazgatási biróságok hatáskörét. 
En ezt a kérdést a magam szempontjából nem tartom nagy 
fontosságúnak. A közigazgatási biróság, — mint Laferriere 
mondja,* — bizonyos szempontból épúgy rendes birája a köz- 
igazgatási hatóság által elkövetett jogsértéseknek, mint a magán- 
jogi biró a magánosok által elkövetett jogsértéseknek, és így a 
közigazgatási biróság instituálása már magában hordja a hatás- 
körnek meghatározását. Az osztrák törvény dispositiója, mely 
szerint a közigazgatási biróság határoz minden oly esetben, 
midőn valaki egy közigazgatási hatósági törvényellenes haiározat 
vagy intézkedés által magát jogaiban sértettnek állítja, ugyanezt 
fejezi ki, és ezért elfogadható, bár nézetem szerint egy vagy két 
szóval még rövidíthető is volna. 

••^ I. m. 414 1. 

